Diari Oficial de la Generalitat Valenciana


Sumari del DOGV 9135, del 26-07-2021 (2021/7443)

RESOLUCIÓ de 30 de juny de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament del vocal suplent representant per les empreses de transport i d'activitats auxiliars i complementàries de la Junta Arbitral del Transport de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7443


Data del document
:   30-06-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 30 de juny de 2021, de la Direcció General d'Obres Públiques, Transport i Mobilitat Sostenible, per la qual s'acorda el nomenament del vocal suplent representant per les empreses de transport i d'activitats auxiliars i complementàries de la Junta Arbitral del Transport de València. [2021/7443]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que hauran, en tot cas, de formar part de les juntes representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant la Llei orgànica 5/1987 es va delegar en les comunitats autònomes, en les quals aquestes hagen d'estar situades, les funcions que la Llei d'ordenació dels transports terrestres atribueixen a les juntes arbitrals del transport. A aquest efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987 i en les seues normes de desplegament.  
  
Per la seua part, el Decret 46/1991, de 20 de març, del Consell, pel qual s'estableix el nombre, composició i normes de funcionament de les juntes arbitrals del transport en la Comunitat Valenciana, en l'article tercer, estableix que «cadascuna de les juntes estarà composta pel president i tres vocals, designats tots aquests per la Direcció General de Transports». S'hi preveu també que podran designar-se membres suplents tant del president com dels vocals de les juntes.  
  
En virtut del que s'ha exposat, i d'acord amb el que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, resolc:  
  
Únic  
A petició de la Federació Valenciana d'Empresaris del Transport i la Logística, nomenar Jaime Agramunt Font de Mora com a vocal suplent en representació de les empreses de transport i d'activitats auxiliars i complementàries de la Junta Arbitral del Transport de València.  
  
  
València, 30 de juny de 2021.- La directora general d'Obres Públiques, Transport i Mobilitat Sostenible: Roser Obrer Marco.